யானை கொண்டுவரும் பொழுது மிகவும் சோர்ந்து போய் கடுமையாக பாதிக்கப்பட்டிருந்தது. இதில் கவனிக்க வேண்டிய முக்கிய விஷயமொன்று இருக்கிறது. யானைக்கு இரண்டு கண்களிலும் பார்வை கிடையாது. யானைகள் உலகத்தில் பராமரிக்கப்படும் எல்லா யானைகளும் ஏதோ ஒரு விதத்தில் பாதிக்கப்பட்டவை. அவற்றை மனதளவிலும் உடலளவிலும் ஆரோக்கியமாக மாற்றவேண்டும் என்பதற்காக யானைகள் உலக ஊழியர்கள் பல வழிகளிலும் பணியாற்றினர். Nasuyo என்கிற பெண் ஒருவர் லாம் டுவான் யானைக்கு மாவூத்தாக நியமிக்கப்பட்டார். அவர் அதிக கவனமெடுத்து லாம் டுவானை பார்த்துக்கொண்டார். யானையை கவனித்துக் கொள்ளும் பொழுது சில பாடல்களைப் பாடுவதை வழக்கமாக வைத்திருக்கிறார். யானை பாடல் பாடும் பொழுது வழக்கத்திற்கு மாறாக இலகுவாக இருப்பதை உணர்ந்தார். இந்தத் தகவலை யானைகள் உலகத்தில் பியானோ வாசிக்கிற ஒருவரிடம் தெரிவிக்கிறார். அவரது பெயர் பார்டோன் (Barton) உடனே யானை இருந்த இடத்தில் பியானோவை கொண்டு சென்று யானைக்கு முன்பு பியானோவை வைத்து வாசிக்க ஆரம்பிக்கிறார். பியானோவின் இசையை உள்வாங்குகிற லாம் டுவான் யானை இசைக்கு ஏற்ப தலையையும், உடலையும் அசைத்து நடனமாடுகிறது. சோர்வாகக் காணப்பட்ட யானை பியானோ வாசிக்கும் பொழுதெல்லாம் இலகுவாகவும், சுறுசுறுப்பாகவும் இருப்பதாக பியானோ வாசிக்கிற பார்டோன் தெரிவிக்கிறார்.